Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai par pārtikas piedevām ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0608 galīgā redakcija - COD 2006/0145 */





[pic] | EIROPAS KOPIENU KOMISIJA | Briselē, 16.10.2008 COM(2008) 608 galīgā redakcija 2006/0145 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI par pārtikas piedevām AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2006/0145 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI par pārtikas piedevām 1. Ievads EK līguma 251. panta 2. punkta trešās daļas c) apakšpunkts paredz, ka Komisijai jāsniedz atzinums par Eiropas Parlamenta otrajā lasījumā ierosinātajiem grozījumiem. Turpmāk ir sniegts Komisijas atzinums par Parlamenta ierosinātajiem grozījumiem. 2. Priekšvēsture Datums, kad priekšlikums nosūtīts Eiropas Parlamentam un Padomei, (dokuments COM(2006)0428 galīgā redakcija – 2006/0145 (COD)) | 2006. gada 28. jūlijs | Eiropas Ekonomikas un sociālo lietu komitejas atzinuma datums | 2007. gada 25. aprīlis | Datums, kad Eiropas Parlaments sniedzis atzinumu (pirmajā lasījumā) | 2007. gada 10. jūlijs | Grozītā priekšlikuma nosūtīšanas datums | 2007. gada 24. oktobris | Politiskās vienošanās datums | 2007. gada 17. decembris | Kopējās nostājas pieņemšanas datums | 2008. gada 10. marts | Datums, kad Eiropas Parlaments sniedzis atzinumu (otrajā lasījumā) | 2008. gada 8. jūlijs | 3. Priekšlikuma mērķis Baltajā grāmatā par pārtikas nekaitīgumu (COM (1999) 719 galīgā redakcija) Komisija ir apņēmusies atjaunināt un vienkāršot spēkā esošos Kopienas tiesību aktus par pārtikas piedevām (Baltās grāmatas 11. pasākums). Priekšlikuma mērķi ir šādi: - vienkāršot pārtikas piedevu tiesisko regulējumu, izveidojot vienotu principu, procedūru un atļauju piešķiršanas instrumentu; - piešķirt Komisijai īstenošanas pilnvaras atjaunināt Kopienas atļauto pārtikas piedevu sarakstu; - par pārtikas piedevu nekaitīguma novērtējumu apspriesties ar Eiropas Pārtikas nekaitīguma iestādi (EPNI); - izstrādāt pašreizējo pārtikas piedevu atkārtotas novērtēšanas programmu; - pieprasīt, lai tiktu atļautas piedevas, kas sastāv no ģenētiski modificētiem organismiem, uz kuriem attiecas Eiropas Parlamenta un Padomes 2003. gada 22. septembra Regula (EK) Nr. 1829/2003 par ģenētiski modificētu pārtiku un barību, satur šādus organismus vai ko ražo no šādiem organismiem. 4. Komisijas atzinums par Eiropas Parlamenta ierosinātajiem grozījumiem - Eiropas Parlaments otrajā lasījumā balsoja par konsolidētu teksta versiju, kurā iekļauti vairāki grozījumi kopējā nostājā. Dokumenta teksts ir izstrādāts Padomes, Eiropas Parlamenta un Komisijas sarunās. Grozījumi lielākoties ir tehniski, un kopumā tie atbilst sākotnējā priekšlikuma pamatprincipiem un nostiprina tos. Īpaši uzsverami grozījumi, kas pieprasa marķējumā norādīt iespējamu nelabvēlīgu, ar konkrētām pārtikas krāsvielām saistītu ietekmi uz bērnu uzvedību. Pārējie grozījumi saistīti ar skaidrojumu par mijiedarbību starp regulas priekšlikumu par pārtikas piedevām un Regulu (EK) Nr. 1829/2003 par ģenētiski modificētu pārtiku un barību, un tie arī precizē, ka pārtikas piedevām, ko ražo, izmantojot dažādus ražošanas procesus vai dažādus izejmateriālus, nepieciešams jauns nekaitīguma novērtējums. Pārējie grozījumi nostiprina piesardzības principu un papildus precizē patērētāja nemaldināšanas principu. - Komisija piekrīt visiem grozījumiem, par ko nobalsojis Parlaments. Otrā lasījuma iznākums Eiropas Parlamentā bijis ļoti apmierinošs. 5. Secinājums Saskaņā ar EK līguma 250. panta 2. punktu Komisija groza savu priekšlikumu, kā norādīts iepriekš.